Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2468

(2) A bizományos díjigényét nem érinti, ha a szerzõdést a megbízóval maga köti meg. 5:294. § [A bizományi díj] A bizományosnak díj csak annyiban jár, amennyiben az adásvételi szerzõdést teljesítették, vagy ha azt a megbízó érdekkörében felmerült okból nem teljesítették. 5:295. § [A megbízás szabályainak megfelelõ alkalmazása] A bizományra – e fejezet eltérõ rendelkezései hiányában – a megbízás szabályait kell alkalmazni, ideértve a megbízó javára vagy megbízásából történõ tulajdonszerzés vagy tulajdonátruházás esetét is. IV. fejezet A szállítmányozás 5:296. § [A szállítmányozási szerzõdés] Szállítmányozási szerzõdés alapján a szállítmányozó köteles valamely áruküldemény továbbításához szükséges fuvarozási és egyéb szerzõdéseket, valamint jognyilatkozatokat a saját nevében és megbízója számlájára megkötni, illetve megtenni, továbbá az áruküldemény továbbításával kapcsolatos egyéb teendõket, különösen az okmánykezelést, a csomagolást, az egységrakomány-képzést, a rakodást és a raktározást elvégezni, a megbízó pedig köteles az ezért járó díjat megfizetni. 5:297. § [A megbízás végrehajtása] A szállítmányozónak a fuvarozó, továbbá az igénybe vett közremûködõ megválasztásában, az útirány és más feltételek meghatározásában, valamint egyéb kötelezettségei teljesítésében a gazdaságosság és az áruküldemény biztonságának figye lembe véte lével kell eljárnia. 5:298. § [A megbízó utasítási joga]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes